stanford-oval/wikipedia huggingface dataset:
Victoriaville Tigres
Joukkue kaudella 2024-2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Syntymävuosi | Syntymäpaikka |
| 20 |  | Gabriel D'Aigle | L | 2006 | Sorel-Tracy, Québec, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Syntymävuosi | Syntymäpaikka |
| 6 |  | Francesco Iasenza | L | 2004 | Pointe-Claire, Québec, Kanada |
|   |  | Mathis Aguilar | L | 2004 | Mirabel, Quebec, Kanada |
|   |  | Brady Flynn | L | 2006 | Columbus, Ohio, Yhdysvallat |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Syntymävuosi | Syntymäpaikka |
| 11 |  | Raphael Blouin | L | VLH | 2004 | Lévis, Québec, Kanada |
| 12 |  | Éliott Simard | R | OLH | 2005 | Lévis, Québec, Kanada |
| 34 |  | Enzo Lottin | R | KH | 2008 | Trois-Rivières, Québec, Kanada |
| 54 |  | Robin Švančara | L | LH | 2007 | Třinec, Tšekki |
| 93 |  | Samuel Vachon | L | KH | 2005 | Ste-Marie-de-Beauce, Québec, Kanada |
|   |  | Alexis Bourque | R | OLH | 2005 | Gatineau, Québec, Kanada |
|   |  | Sidney Deslauriers | R | OLH | 2006 | Sainte-Agathe-des-Monts, Québec, Kanada |
|   |  | Étienne Dupéré | R | OLH | 2007 | Québec, Québec, Kanada |
|   |  | Olivier Houde | L | OLH | 2004 | Dosquet, Québec, Kanada |
|   |  | Maxime Lambert | L | KH | 2006 | Thetford Mines, Québec, Kanada |
|   |  | Thomas Paquet | L | KH | 2005 | Lévis, Québec, Kanada |
Lähde: EliteProspects
Joukkueenjohto

Päävalmentaja: Carl Mallette
Apu- & Maalivahtivalmentaja: Sébastien Charpentier
Apuvalmentaja: Éric Lavigne
Fysiikkavalmentaja: Raphaël Boudreau
Huoltopäällikkö: Christian Tremblay
Toimitusjohtaja: Kevin Cloutier
Lähde: EliteProspects
Aiheesta muualla

Victoriaville Tigresin verkkosivut (ranskaksi)
| 0 | 1 | 2 |
| --- | --- | --- |
| Länsi-Telus | Itä-Telus | Rannikko-Telus |
| Blainville-Boisbriand Armada | Baie-Comeau Drakkar | Acadie–Bathurst Titan |
| Drummondville Voltigeurs | Chicoutimi Saguenéens | Cape Breton Screaming Eagles |
| Gatineau Olympiques | Quebec Remparts | Charlottetown Islanders |
| Rouyn-Noranda Huskies | Rimouski Océanic | Halifax Mooseheads |
| Sherbrooke Phoenix | Shawinigan Cataractes | Moncton Wildcats |
| Rouyn-Noranda Huskies | Victoriaville Tigres | Saint John Sea Dogs |
Venäjän jalkapalloliitto

| Venäjän jalkapalloliitto> Российский футбольный союз |
| --- | --- |

Laji:  jalkapallo
Perustettu:  1912
Alueellinen:  Venäjä
Presidentti:  Aleksandr Djukov
Johtaja:  Maxim Mitrofanov
Jäsenyydet:   FIFA  UEFA 
Infobox OKNimi-testi OK: 
Venäjän jalkapalloliitto (ven. Российский футбольный союз, Rossijski futbolnyi sojuz) on venäläisen jalkapalloilun kattojärjestö. Se perustettiin 19. tammikuuta 1912 ja sen tehtävänä on vastata Venäjän valioliigan sekä Venäjän jalkapallomaajoukkueen sekä Venäjän naisten jalkapallomaajoukkueen toiminnasta ja lajin edellytysten kehittämisestä. Vuosien 1946 ja 1991 välisenä aikana Venäjällä jalkapallotoimintaa hallinnoi Neuvostoliiton jalkapalloliitto.
Kansainvälisen jalkapalloliiton Fifan jäsenenä Venäjän jalkapalloliitto on ollut vuosina 1912-1917 sekä nykyisellään yhtäjaksoisesti vuodesta 1992 lähtien. Neuvostoliiton jalkapalloliitto oli aikanaan vuosien 1946-1991 välillä. Euroopan jalkapalloliitto Uefan jäsenenä vuodesta 1954, jolloin Neuvostoliiton jalkapalloliitto hyväksyttiin liiton jäseneksi. Venäjän jalkapalloliiton puheenjohtajana toimii Aleksandr Djukov.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Russian Football Union
| n k UEFA:n kansalliset jäsenliitot |
| --- | --- |
 Albania  Alankomaat  Andorra  Armenia  Azerbaidžan  Belgia  Bosnia ja Hertsegovina  Bulgaria  Englanti  Espanja  Färsaaret  Georgia  Gibraltar  Irlanti  Italia  Itävalta  Islanti  Israel  Kazakstan  Kosovo  Kreikka  Kroatia  Kypros  Latvia  Liechtenstein  Liettua  Luxemburg  Malta  Moldova  Montenegro  Norja  Pohjois-Irlanti  Pohjois-Makedonia  Puola  Portugali  Ranska  Romania  Ruotsi  Saksa  San Marino  Serbia  Skotlanti  Slovakia  Slovenia  Sveitsi  Suomi  Tanska  Turkki  Tšekki  Ukraina  Unkari  Valko-Venäjä  Venäjä  Viro  Wales
Vilho Suosalo

| Vilho Suosalo> Kansanedustaja |
| --- | --- |
 20.2.1962–4.4.1966  
Ryhmä/puolue:  SKDL
Vaalipiiri:  Lapin lääni
Henkilötiedot
Syntynyt: 17. toukokuuta 1910 Pietarsaari
Kuollut: 27. heinäkuuta 1976 (66 vuotta) Rovaniemi
Ammatti:  muurari
Vilho Pekka Suosalo (17. toukokuuta 1910 Pietarsaari – 27. heinäkuuta 1976 Rovaniemi) oli suomalainen poliitikko, joka toimi SKDL:n kansanedustajana vuosina 1962–1966.
Elämä

Vilho Suosalon vanhemmat olivat kansanedustaja Kalle Suosalo ja Haapajärveltä kotoisin ollut Liisa Haaga (1866-1923). Hänen isänsä surmattiin sisällissodan aikana Pietarsaaren teloitusten yhteydessä. Hänen kuolemansa jälkeen perhe asui Vaasassa, jossa Suosalo kävi lyseota. Suosalo asettui myöhemmin Rovaniemelle, jossa hän työskenteli muurarina ja osallistui veljensä johtaman Rovaniemen Työväen Näyttämön toimintaan.
Suomen Kommunistisen Nuorisoliiton Rovaniemen nuorten työläisten opintoyhdistyksen puheenjohtajana toimiessaan Suosalo joutui Etsivän keskuspoliisin pidättämäksi kesällä 1930. Joulukuussa hän sai Vaasan hovioikeudelta kahden vuoden kuritushuonetuomion valtiopetoksen valmistelusta. Jutussa oli syytettynä yhteensä 22 pohjoissuomalaista kommunistia.
Vapauduttuaan Suosalo toimi osuusliikkeen myymälähoitajana Sodankylässä 1934-1936, jonka jälkeen hän työskenteli muurarina Rovaniemellä. Suosalo oli SKDL:n kansanedustajana 1962–1966. Hän oli myös presidentin valitsijamiehenä 1962 ja kuului Rovaniemen kaupunginvaltuustoon.
Perhe

Vilho Suosalon puoliso oli Sylvia Lakkala (1916-1992), jonka kanssa hän solmi siviiliavioliiton vuonna 1937. Suosalon veljiä olivat teatterinjohtaja Martti Suosalo ja punaupseeri Lauri Suosalo.
Stig

| Stig |
| --- | --- |
Nimipäivä:   
– suomenkielinen:  –
– ruotsinkielinen:  5. kesäkuuta
– ortodoksinen:  –
Muunnelmia:  Stigu
Vastineita eri kielissä:  Stigr
Nimen alkuperä:  skandinaavinen Stigander, vaeltaja
Infobox OKNimi-testi OK: 
Stig on skandinaavinen miehen etunimi, joka tarkoittaa kirjaimellisesti polkua. Nimi on lyhentymä muinaisskandinaavisesta nimestä Stigander, joka tarkoittaa vaeltajaa. Stig-nimisten lempinimiin kuuluu muun muassa Stigu.
Suomenruotsalaisessa kalenterissa Stigin nimipäivä on 5. kesäkuuta. Suomessa nimi Stig on annettu 1900-luvun alusta vuoden 2019 loppuun mennessä 3 815 miehelle ja ainakin kahdelle naiselle.
Stig nimimerkkinä

Stig – suomalainen muusikko, oik. Pasi Siitonen (aikaisemmin Stig Dogg), tehnyt myös albumit nimeltä Stig Dogg ja Stig.
Stig Framåt – suomalaisen radiotoimittaja Ilkka Uotilan nimimerkki
Kuvitteellisia Stigejä

The Stig – Top gear -ohjelman ralliajaja. Ajajan henkilöllisyyttä ei tunneta ja hänestä puhutaan The Stiginä
Stig Eklund – hahmo Metsolat-televisiosarjassa
Aiheesta muualla

Kuvia tai muita tiedostoja aiheesta Stig Wikimedia Commonsissa
EMHF

| European and Mediterranean Horseracing Federation (EMHF) |
| --- | --- |
Perustettu:  2000
Tyyppi:  Euroopan laukkaurheilun   kattojärjestö
Päämaja:  Bryssel, Belgia
Puheenjohtaja:  Paull Khan
Aiheesta muualla
euromedracing.eu
Infobox OKVirheellinen NIMI-arvo: 
EMHF (engl. European and Mediterranean Horseracing Federation) on Brysselissä päämajaansa pitävä Euroopan ja Välimeren laukkaurheilun keskusjärjestö. Järjestö perustettiin vuonna 2000 nimellä European Racing Development Conference (ERDC).
Aurora Borealis -malja

| Aurora Borealis -malja |
| --- | --- |

Myönnetään:  Naisten Liigan pudotuspelien voittajajoukkueelle
Jaettu vuodesta:  2011
Viimeisin voittaja:  HIFK
Aurora Borealis -malja on Suomen Jääkiekkoliiton Auroraliigan pudotuspelien voittajalle, eli Suomen mestarille myöntämä kiertopalkinto.
Historia

Idean maljasta esitti Kanada-maljan innoittamana Kanadan Suomen-suurlähettiläs Christopher Shapardanov. Pokaaliprojektin rahoitettiin pääosin Kanadan suomalaisyhteisössä tehdyllä rahankeräyksellä ja Osuuspankin lahjoituksella. Pokaali lahjoitettiin Suomen Jääkiekkoliitolle 21. maaliskuuta 2011. Sen lahjoitti suurlähettiläs Shapardanov ja vastaanotti liiton puheenjohtaja Kalervo Kummola.
Palkinto

Palkinto koostuu pokaalista ja sen jalustasta. Aurora Borealis -malja painaa 12 kilogrammaa, se on kokonaisuudessaan 67 senttimetriä korkea ja sen jalusta alaosastaan 39 cm leveä. Pokaali on hopealla päällystettyä metallia ja puinen jalusta vaahterasta. Jalustan päällä pokaalin jalkaa ympäröi labradoriittinen somiste. Maljan jalustaan ikuistetaan mestarijoukkueiden nimet ja voittovuodet. Palkintoa on valmistettu kaksi kappaletta, joista toinen on Jääkiekkomuseon kokoelmassa ja toinen luovutetaan mestarijoukkueelle. Palkinnot on valmistanut Awardco-yhtiö.
Maljan jalustassa on seuraava teksti suomeksi, ruotsiksi, englanniksi ja ranskaksi:
»Myönnetty Suomen naisten jääkiekkomestareille
Lahja Suomi-Kanada yhteisöiltä ja Kanadan Suomen suurlähettiläältä 2011»
Venäjän jääkiekkoliitto

| Venäjän jääkiekkoliitto |
| --- | --- |
Perustettu:  1. huhtikuuta 1952
Liittynyt IIHF:ään:  19. tammikuuta 1992
IIHF Ranking Miehet:  3. (2021)
IIHF Ranking Naiset:  4. (2021)
Presidentti:  Vladislav Tretjak
Aiheesta muualla
Sivusto
Infobox OKNimi-testi OK: 
Venäjän jääkiekkoliitto (ven. Федерация хоккея России, Federatsija hokkeja Rossii) on organisaatio, joka hallinnoi Venäjän jääkiekkoa.
Liiton presidenttinä toimii entinen maalivahti Vladislav Tretjak. Sen kaikki maajoukkueet pelasivat korkeimalla sarjatasolla, kunnes Venäjä hyökkäsi Ukrainaan ja Venäjän joukkueet suljettiin kansainvälisestä toiminnasta ulos.
Venäjän jääkiekkoliitto perustettiin 1. huhtikuuta 1952. Maassa oli vuonna 2009 yhteensä 82 967 rekisteröityä pelaajaa, joista miehiä on 25 750, naisia 257 ja junioreita 56 750.
Maajoukkueet

Venäjän miesten jääkiekkomaajoukkue
Venäjän naisten jääkiekkomaajoukkue
Venäjän alle 20-vuotiaiden jääkiekkomaajoukkue
Venäjän alle 18-vuotiaiden jääkiekkomaajoukkue
Liettuan jalkapalloliitto

| Liettuan jalkapalloliitto> Lietuvos futbolo federacija |
| --- | --- |

Laji:  jalkapallo
Perustettu:  1922
Alueellinen:  Liettua
Presidentti:  Edgaras Stankevičius
Jäsenyydet:   FIFA  UEFA 
Aiheesta muualla
Sivusto
Infobox OKVirheellinen NIMI-arvo: 
Liettuan jalkapalloliitto (liett. Lietuvos futbolo federacija, lyh. LFF) on jalkapallon lajiliitto Liettuassa. Liettuan jalkapalloliitto on perustettu vuonna 1922. Liitosta tuli FIFA:n täysjäsen vuonna 1923. Liiton presidenttinä on toiminut vuodesta 2023 lähtien Edgaras Stankevičius.
Aiheesta muualla

Lajiliiton verkkosivusto (liettuaksi)
| n k UEFA:n kansalliset jäsenliitot |
| --- | --- |
 Albania  Alankomaat  Andorra  Armenia  Azerbaidžan  Belgia  Bosnia ja Hertsegovina  Bulgaria  Englanti  Espanja  Färsaaret  Georgia  Gibraltar  Irlanti  Italia  Itävalta  Islanti  Israel  Kazakstan  Kosovo  Kreikka  Kroatia  Kypros  Latvia  Liechtenstein  Liettua  Luxemburg  Malta  Moldova  Montenegro  Norja  Pohjois-Irlanti  Pohjois-Makedonia  Puola  Portugali  Ranska  Romania  Ruotsi  Saksa  San Marino  Serbia  Skotlanti  Slovakia  Slovenia  Sveitsi  Suomi  Tanska  Turkki  Tšekki  Ukraina  Unkari  Valko-Venäjä  Venäjä  Viro  Wales
Axel Schauman

Axel Mortimer Schauman (20. heinäkuuta 1855 Pietarsaari – 6. marraskuuta 1903 Vaasa) oli suomalainen Vaasassa vaikuttanut varustamon toimitusjohtaja, kauppaneuvos (1895) ja Schaumanin aatelissuvun jäsen.
Axel Schaumanin vanhemmat olivat pietarsaarelainen apteekkari Viktor Leonard Schauman ja Elisabeth (Elise) Wilhelmina Ekelund. Hän kävi koulua Vaasassa mutta ei suorittanut ylioppilastutkintoa. Schauman meni 1873 työhön vaasalaisen liikemiehen A. A. Levónin (1820–1875) toimistoon ja sen jälkeen hän oli Lyypekissä kauppahuone Cabell & Schwarzkopfin palveluksessa.
Schauman perusti 1876 Vaasaan toiminimi Schauman & Basilierin, joka siirtyi myöhemmin kokonaan hänen haltuunsa. Hänen liiketoimensa keskittyivät höyrylaiva-agentuureihin, huolintaan, vientikauppaan ja vakuutustoimintaan. Huolinta siirtyi 1882 Vaasaan muuttaneelle Schaumanin veljelle Waldemar Schaumanille ja Axel Schauman itse keskittyi varustamotoimintaan. Hän hankki 1880-luvun alussa merkittävän omistusosuuden vuonna 1873 perustetusta vaasalaisesta Wasa–Nordsjö Ångbåts Ab (Vaasan–Pohjanmeren Höyrylaiva Oy) -varustamosta. Tämä varustamo liikennöi Suomen satamista Pohjanmeren alueen satamiin. Vuonna 1898 Schaumanista tuli varustamon toimitusjohtaja, tällöin varustamo oli yksi Suomen suurimpia ja sillä oli kaksitoista laivaa. Hän johti kymmenen vuoden ajan myös Wasa Kustångsbåts Aktie Bolag -varustamoa.
Schauman oli aloitteentekijänä kun puhelinyhdistys perustettiin Vaasaan 1882 ja hän oli mukana kun Vaasan Sokeritehdas Oy perustettiin 1897. Schauman toimi vuodesta 1889 alkaen Ruotsi-Norjan sekä Tanskan varakonsulina Vaasassa veljensä Waldemarin jälkeen. Hän kuoli sydäntautiin 48-vuotiaana marraskuussa 1903.
Axel Schauman oli naimisissa vuodesta 1878 Johanna Christina (Hanna) Sundénin kanssa. Heidän poikansa oli liikemies ja suurlahjoittaja Harry Schauman. Schaumanin veljistä Waldemar Schauman (1846–1889) oli apteekkari, vuodesta 1882 laivahuolitsija ja varakonsuli, Wilhelm Schauman (1857–1911) oli insinööri ja vuorineuvos, Ossian Schauman (1862–1922) oli lääkäri ja Victor Schauman (1853–1891) liikemies ja Suomen Yhdyspankin Vaasan konttorin johtaja.
Jäkärlän keramiikka

Jäkärlän keramiikka eli Jäkärlän ryhmän keramiikka on suomalainen kivikautisen keramiikan tyylisuunta, jota valmistivat Jäkärlän ryhmän jäsenet. He olivat subneoliittisia metsästäjä-keräilijä-kalastajia Suomenlahden, Ahvenanmeren ja Pohjanlahden rannikoilla. Nämä ryhmät jatkoivat keraamisten astioiden valmistusperinnettä varhaiskampakeraamiikan jälkeen ja tyypillisen kampakeramiikan rinnalla. Jäkärlän keramiikka kuuluu kampakeramiikan läntiseen ryhmään. Kirjallisuudessa siitä käytetään lyhennettä Jäk ja sitä valmistettiin noin 4300−3700 eaa..
Piirteitä

Astiat valmistettiin vyöhyketekniikalla, jossa nauhaksi kaulittu kaistale kierrettiin pohjan ympärille tai kiinnitettiin edellisen nauhan jatkeeksi. Näin muodostui astian seinämä, joka päättyi profiilittomaan suuaukkoon. Reuna saatettiin joskus taivuttaa hieman sisäänpäin, mutta yleensä se oli suora. Astian muoto muistutti pääpiirteissään kampakeramiikan läntisen ryhmän astioita.
Savimateriaali valmistettiin sekoittamalla siihen vähän orgaanista materiaalia sideaineeksi. Sideaineita olivat muun muassa ruoho ja muu kasvikuitu sekä Cardium-simpukan tai kotiloiden kuorimurska. Polttaminen hävitti kasvissekoitteen jättäen keramiikan huokoiseksi. Suomalaisen maaperän happamuus liuotti lisäksi simpukan kalkkikuoren jättäen löydetyt sirpaleet entistä huokoisemmaksi. Astian sirpaleiden mureneminen saattaa johtua myös heikosta poltosta, koska kalkki ei siedä liian kovaa kuumuutta (alle 750 °C).
Piirteitä > Astiat

Löytöjen perusteella ei ole voitu rekonstruoida kokonaista saviruukkua, mutta kappaleista on päätelty niiden olleen samantapaisia kuin muillakin kampakeraamisilla ryhmillä. Astiat olivat joko pyöreäpohjaisia tai suippokärkisiä eikä astian reunaa taivutettu jyrkästi tai sitä vahvistettu paksummalla savimassalla. Osa astioista oli suuria varastoruukkuja ja osa pienempiä keittoastioita. Aivan pieniä astioitakin valmistettiin, kuten esimerkiksi Kolmhaarasta löydetyt kaksi pientä kuppia osoittavat. Ensimmäisen suuaukon läpimitta oli vain 8,5 senttimetriä (cm) ja astian korkeus oli 5,3 cm. Sen koristelu sisälsi runsaasti rengaskuvioita (ehkä ruokonpää). Toisen kupin läpimitta oli 10,5 cm ja korkeus 6,0 cm. Sen koristelu sisälsi kalanruotoon aseteltuja kampaleimoja. Muut Kolmhaaran löydöt olivat suurten ruukkujen sirpaleita, joista ei voinut muodostaa ehjää astiaa.
Piirteitä > Koristelu

Astioiden koristelu oli lähes samanlaista kuin varhaiskampakeramiikassakin, mutta muutamin poikkeuksin. Jäkärlän keramiikassa käytettiin pääasiassa leveitä kampaleimoja, jotka olivat toukkamaisen soikeita. Ne ryhmiteltiin vaakasuoriin riveihin ja painettiin saveen vaihtelevissa asennoissa. Koristelussa ei käytetty kuoppia. Koko astia koristeltiin ulkopuolelta ja joskus myös sisäpuoleltakin.
Muitakin koriste-elementtejä esiintyy: kapeita kampaleimoja, kierrenuoraleimat (naru kiedottu tikun ympärille), rengasleimat (ruokonpää), suiponsoikeat ja ryyninmuotoiset painaumat sekä kolmiot.
Elinkaari > Synty

Jo nuoremmalla varhaiskampakeraamisella kaudella Jäkärlän keramiikkaa erottuu joukosta 4300 eaa. alkaen. Kun tyypillinen kampakeramiikka levisi nopeasti Suomeen, jäi Lounais-Suomeen tämä pieni Jäkärlän ryhmä, jossa ei valmistettu tyypillistä kampakeramiikkaa. Selitykseksi on tarjottu eri väestöpohjaa, sillä tyypillisen kampakeramiikan leviämisen mukana Fennoskandiaan muutti Karjalasta myös lisää ihmisiä, jotka eivät asettuneet lounaisrannikolle.
Elinkaari > Leviäminen

Keramiikan levintä oli varsin rajattua ja tiheimmillään ryhmät olivat Aurajoen ja Kokemäenjoen välisellä rannikolla. Myös muualla oli Jäkärlän keramiikkaa valmistavia ryhmiä. Asuinpaikkoja löytyy Länsi-Uudellamaalla ja Etelä-Pohjanmaalla. Tunnetuimpia asuinpaikkoja ovat esimerkiksi Turussa Maarian Jäkärlä, Euran Kolmhaara, Hinnerjoen Lammila ja  Köyliössä Köyliönjoen asuinpaikat.
Elinkaari > Häviäminen

Koska jokaisella asuinpaikalla, jossa Jäkärlän keramiikkaa esiintyy, löytyy myös sitä hieman nuorempaa tyypillistä kampakeramiikkaa, arvellaan Jäkärlän ryhmän lopulta sulautuneen ympäröivään valtakulttuuriin 3700 eaa. mennessä. Ryhmän asuinpaikoilla löytöesineistö ja keramiikka muuttui tyypillisen kampakeramiikan kaltaiseksi eikä siten enää erottunut siitä.
Tutkimushistoria

Aarne Äyräpää huomasi Jäkärlän keramiikan erityisaseman muihin ryhmiin nähden ja Torsten Edegren, joka tutki sitä paljon, kuvasi väitöskirjassaan ryhmän piirteet. Muita ryhmää tutkineita ovat esimerkiksi C. F. Meinander ja Henrik Asplund.
Aiheesta muualla

Pellinen, Hanna-Maria: Jäkärlässä 1986-1994
Pesonen, Petro & Oinonen, Markku: The chronology of Jäkärlä Ware - Bayesian interpretation of the old and new radiocarbon dates from Early and Middle Neolithic southwest Finland
FIBA Europe

| FIBA Europe |
| --- | --- |

Perustettu:  1957
Toimiala:  Koripallo
Kotipaikka:   München
Jäsenet:  49 koripalloliittoa
Puheenjohtaja:   Giorgos Vassilakopoulos
Aiheesta muualla
www.fibaeurope.com
Infobox OKNimi-testi OK: 
FIBA Europe on yksi FIBAn komissioista. Sen toimiala on Eurooppa ja se järjestää muun muassa Koripallon Euroopan-mestaruuskilpailut.
Aiheesta muualla

Virallinen kotisivu (englanniksi)
Kansainvälinen koripallo
FIBA | Olympialaiset | Maailmanmestaruuskilpailut | Alle 19-vuotiaiden maailmanmestaruuskilpailut | Alle 17-vuotiaiden maailmanmestaruuskilpailut | Naisten maailmanmestaruuskilpailut

 Jäsenliitot
FIBA Aasia (Aasia) • Aasian-mestaruuskilpailut
FIBA Americas (Amerikka) • Amerikan-mestaruuskilpailut
FIBA Africa (Afrikka) • Afrikan-mestaruuskilpailut
FIBA Europe (Eurooppa) • Euroopan-mestaruuskilpailut
FIBA Oceania (Oseania) • Oseanian-mestaruuskilpailut
FIBA Europen maajoukkueet
Alankomaat | Albania | Andorra | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liettua | Luxemburg | Malta | Moldova | Montenegro | Norja | Pohjois-Irlanti | Pohjois-Makedonia  |  Portugali | Puola | Ranska | Romania | Ruotsi | Saksa | San Marino | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Wales | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | Jugoslavia | Neuvostoliitto | Tšekkoslovakia
Tuuli (laulaja)

| Tuuli> Henkilötiedot |
| --- | --- |
Koko nimi:  Tuuli Oikarinen
Syntynyt: 3. tammikuuta 1999 (ikä 26) Espoo
Muusikko
Taiteilijanimi:  TUULI 
Laulukielet:  suomi
Aktiivisena:  2012–
Tyylilajit:  teini-pop, pop
Soittimet:  piano
Levy-yhtiöt:  Warner Music (2012–2023) Liiga Music (2023–)
  [ Muokkaa Wikidatassa ] [ ohje ]  
Tuuli (oik. Tuuli Oikarinen, s. 3. tammikuuta 1999) on suomalainen laulaja ja videobloggaaja, joka nousi julkisuuteen vuonna 2012 kappaleellaan ”Salaisuudet”.
Ura > 1999–2011: Ennen levytyssopimusta

Tuuli oli jo pienenä kiinnostunut musiikista. Hän osallistui esimerkiksi lasten laulukilpailuihin Staraskabaan ja Karuselliin, voittaen molemmat kilpailut vuonna 2009. Karusellin tuomaristo kommentoi valintaansa ennen voittajan julkistamista seuraavasti: ”Kilpailun voitti laulaja, jolla on sekä laulu että lavakarisma jo hiottu todella pitkälle. Niin sanotusti koko paketti on kohdallaan”.
Tuuli voitti noin neljä vuotta ennen esikoissinglensä julkaisua kaverinsa kanssa Hannah Montana -lehdessä järjestetyn kilpailun, jonka palkintona oli Haloo Helsinki! -yhtyeen fanitapaaminen studiossa. Tätä kautta hän tapasi managerinsa Peter ”Petteri” Kokljuschkinin. Tuuli pääsi laulamaan yhtyeen solistin Ellin kanssa, jonka jälkeen Kokljuschkin pyysi Tuulia bändikouluun. Myöhemmin The Rasmus -yhtye etsi nuorta artistia, alun perin poikaa, mutta Kokljuschkin ehdotti heille Tuulia. Tuuli sai tiimin esikoisalbumilleen, ja siitä kaikki lähti. Yhteistyö päättyi kuitenkin pian ensimmäisen albumin julkaisun jälkeen.
Ura > 2012: Salaisuudet

Tuulin ensimmäinen single ”Salaisuudet” julkaistiin toukokuussa 2012 YouTubessa ja digitaalisesti. Artisti sai paljon huomiota heti esikoissinglen julkaisupäivänä ja useat lehdet vertasivat häntä aiemmin samana vuonna julkisuuteen nousseeseen Robiniin. Kappaleen musiikkivideo aiheutti pienen kohun, sillä se muistutti japanilaisen Kyary Pamyu Pamyun ”Pon pon pon” -kappaleen musiikkivideota. Myöhemmin levy-yhtiö myönsi, että käytti japanilaisvideoa inspiraation lähteenä. Kappaleen musiikkivideo sai yli 200 000 näyttökertaa YouTubessa yhden päivän aikana. Toukokuussa 2020 Tuuli teki videon, jolla hän kertoi piilottaneensa musiikkivideon YouTubessa. Tammikuussa 2022 musiikkivideo oli katsottavissa ja sillä oli 3,8 miljoonaa näyttökertaa.
Tuulin esikoisalbumi Salaisuudet julkaistiin syyskuussa 2012. Albumin taustajoukkoihin kuuluivat muun muassa The Rasmus -yhtyeen Lauri Ylönen ja Pauli Rantasalmi. Albumi myi julkaisuvuotenaan platinaa eli yli 20 000 kappaletta.
Marraskuussa 2012 Tuuli osallistui Syksyn sävel -kilpailuun Salaisuudet-albuminsa viimeisellä singlellä ”Enää ei oo kiire”.
Ura > 2013–2014: Hiljaiseloa ja uuden albumin työstämistä

Vuonna 2013 Tuuli alkoi työstää toista albumiaan. Albumin ensimmäinen single ”Nuoruus on ikuinen” julkaistiin vuoden 2014 alussa, mutta se ei menestynyt läheskään yhtä hyvin kuin Tuulin aiemmat singlet. Toista studioalbumia ei kuitenkaan toistaiseksi ole julkaistu.lähde?
Ura > 2015–2016: Kaksoisolento, muut singlet ja Youtube

Tuulin tyyli ja uuden albumin taustajoukot muuttuivat vuoden 2015 aikana. Tuuli oli aloittanut yhteistyön tuottaja Jaakko Salovaaran ja Kyösti Salokorven kanssa. Heidän ensimmäinen yhdessä tekemänsä single ”Kaksoisolento” julkaistiin toukokuussa 2015, mikä nosti taas Tuulin suosiota. Myöhemmin saman vuoden lopulla Tuuli julkaisi singlen ”Nimet listalla” yhteistyössä Mikael Gabrielin kanssa. Single on ylittänyt kultalevyrajan.
Vuoden 2016 alussa Tuuli tapasi Daniel Okasin, videobloggaajan ja pianonsoittajan. Okas oli soittanut ”Nimet listalla” -kappaletta Periscopessa, ja Tuuli oli saanut kutsun lähetykseen. Heidän yhteinen kappaleensa ”Justin” julkaistiin kesäkuussa 2016. Kappale syntyi Jaakko Salovaaran ja Axel Ehnströmin kanssa. Myöhemmin syyskuussa 2019 kappale myi kultaa.
Elokuussa 2016 Tuuli aloitti videobloggaajana videopalvelu YouTubessa. Vuotta myöhemmin elokuussa 2017 hänen YouTube-kanavansa palkittiin Tubeconissa vuoden musiikkikanavaksi. Syyskuussa 2022 kanavalla oli yli 84 000 tilaajaa.